# Baptismi

### Wikipedia

Baptismi on protestanttisen uskonpuhdistuksen myötä syntynyt kristillinen kirkkokunta, johon kuuluu maailmanlaajuisesti vajaa 40 miljoonaa jäsentä.[1]

1500-luvulla Sveitsin ja Saksan uskonpuhdistuksessa syntyi luterilaisten ja reformoitujen lisäksi radikaali uskonpuhdistuksen suunta anabaptismi (suom. uudestikastajat), joka pyrki tekemään voimakkaan pesäeron katoliseen kirkkoon hyläten lähes kaiken katolisten edustaman kristillisen opin. Tyypillinen piirre tässä kastajaliikkeessä oli lapsikasteen hylkääminen ja vain niiden kastaminen, joista voitiin olla varmoja, että heidät on ennalta valittu pelastukseen. Anabaptismi levisi Sveitsin lisäksi Hollantiin. Baptismin perusti pappi John Smyth.

Englannin kirkossa 1600-luvun alussa tapahtuneen separatismin myötä John Smyth pakeni Hollantiin, jossa hän tutustui anabaptismiin ja reformoituun kristillisyyteen. Smyth omaksui uudestikastajien kastenäkemyksen ja perusti ensimmäisen baptistikirkon Hollannissa vuonna 1609.

Opillisesti baptismi painottaa Raamatun erehtymättömyyttä ja arvovaltaa. Samoin korostuu omakohtainen uskoontulo, jonka katsotaan olevan merkki Jumalan valinnasta. Kääntymyksen jälkeen baptististit kastavat uskoon tulleen ihmisen. Kaste toimitetaan yleensä upottamalla ja se ymmärretään lähinnä symboliseksi uskon tunnustamiseksi.

Varsinaista yhteistä uskontunnustusta ei baptisteilla ole. Baptismi jakaantuukin moneen itsenäiseen kirkkoon, joilla on painotuseroja keskenään. Yhteisenä kokoavana elimenä toimii Baptistien maailmanliitto.

## [muokkaa] Baptismi Suomessa

Baptismi tuli Suomeen ensimmäisen kerran Föglön saarelle Ahvenanmaalle vuonna 1856. Ensimmäinen yhä toimiva baptistiseurakunta perustettiin Jurvaan 1879. Oppi levisi alkuun etenkin Pohjanmaalla, tuloreitteinä toimivat Luvia ja Närpiö.

Nykyisin Suomessa on baptisteja noin 2500, joista puolet on ruotsinkielisiä. Ruotsinkielisistä baptisteista suurin osa puolestaan asuu Pohjanmaalla. Suomenkieliset baptistit ovat rekisteröityneet yhdistykseksi nimellä Suomen Baptistiyhdyskunta ja ruotsinkieliset baptistit nimellä Finlands svenska baptistmission.

## [muokkaa] Tunnettuja baptisteja

- John Bunyan, saarnaaja
- Jimmy Carter, Yhdysvaltojen entinen presidentti
- Aretha Franklin, laulaja
- Billy Graham, saarnaaja
- Thomas Helwys, eräs baptismiliikkeen perustajista
- Martin Luther King, Jr., baptistipastori ja kansalaisoikeusliikkeen keskeisiä hahmoja
- Otis Redding, laulaja
- Ashlee Simpson, laulaja
- John Smyth, baptismiliikkeen perustaja

## [muokkaa] Lähteet

1. ↑ Suomen Baptistiyhdyskunta: Baptismi

## [muokkaa] Aiheesta muualla

- Suomen baptistiyhdyskunnan kotisivut
- Finlands svenska baptistmission - Suomen ruotsinkielinen baptistilähetys (ruotsiksi)
- Baptist World Alliance - Baptistien maailmanliitto (englanniksi)

Haettu osoitteesta http://fi.wikipedia.org../../../b/a/p/Baptismi.html

Luokka: Baptismi

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bahasa Indonesia
- Català
- Česky
- Dansk
- Deutsch
- Eesti
- English
- Español
- Esperanto
- Français
- 한국어
- Interlingua
- Lietuvių
- Nederlands
- 日本語
- Plattdüütsch
- Polski
- Português
- Română
- Русский
- Sicilianu
- Svenska
- Tiếng Việt
- Українська
- 中文